Polisie ondersoek skietdood van vier mans(Argieffoto: Miguel Roberts/AP) Die polisie in Nyanga ondersoek die dood van vier mans nadat daar op hulle geskiet is terwyl hulle voor ŉ huis in Crossroads, Kaapstad, gesit het. Vyf mans, almal in hul vroeë 30’s, het Sondag laatmiddag voor die huis in Noxolastraat gesit. Volgens brig. Novela Potelwa, polisiewoordvoerder, het ŉ wit VW-voertuig voor die huis stilgehou. “Die drie insittendes van die voertuig het op die mans losgebrand voor hulle op die vlug geslaan het.” Een van die mans is op die toneel dood verklaar en die ander vier mans is na ŉ hospitaal geneem vir behandeling. Drie van die mans het later aan hul beserings beswyk. Die ander man word steeds in die hospitaal behandel. Enigiemand met inligting oor die voorval word versoek om speursers. Mlonyeni by 083 719 3621 of kapt. Pakaman by 082 469 2470 in te lig. Stop Misdaad kan ook genader word by 08600 10111.